b'\n_START_ARTICLE_\nMorav\xc4\x8de\n_START_SECTION_\nOpis kraja\n_START_PARAGRAPH_\nMorav\xc4\x8de so edino ve\xc4\x8dje strnjeno naselje v ob\xc4\x8dini Morav\xc4\x8de. V okolici so kopali kremen\xc4\x8dev pesek, ki so ga prodajali po Sloveniji in na \xc4\x8ce\xc5\xa1ko. V bli\xc5\xbenji Drtiji ga \xc5\xa1e kopljejo za potrebe tovarn keramike, gradbenega materiala, avtomobilske industrije in livarn._NEWLINE_\xc5\xbdupnijo v kraju omenjajo v 13. stoletju. V \xc4\x8dasu reformacije je bilo tod precej mo\xc4\x8dno luteranstvo. V za\xc4\x8detku 19. stoletja je kraj postal trg. \xc5\xbdupnijsko cerkev sv. Martina so barokizirali sredi 18. stoletja. Cerkev je opremljena s slikami, ki prikazujejo morav\xc5\xa1ke motive. Slike izhajajo iz Layerjeve delavnice. _NEWLINE_V Morav\xc4\x8dah se nahaja tudi kulturni dom Tineta Kosa - priznanega slovenskega kiparja. Skozi kraj pelje evropska pe\xc5\xa1pot E-6.'